open-index/open-wikipedia-markdown huggingface dataset:
גן עדן (סרט, 2016)

**גן עדן** (ברוסית: **Рай**) הוא סרט קולנוע עטור שבחים משנת 2016 של הבמאי הרוסי אנדריי קונצ'לובסקי, אשר מספר את סיפורן של שלוש דמויות שחייהן מצטלבים על רקע מלחמת העולם השנייה.

הסרט זכה בפרס אריה הכסף לבימוי בפסטיבל הסרטים של קאן ובפרסי האקדמיה הרוסית לקולנוע ואקדמיית ניקה בקטגוריית הסרט הטוב ביותר לשנת 2016. הסרט הוקרן בישראל במסגרת פסטיבל הסרטים של חיפה באוקטובר 2016 והוקרן בהקרנות מסחריות ברוסיה החל מה-19 בינואר 2017.

## עלילה
הסרט מפגיש שלוש דמויות על רקע תקופת השואה: אולגה היא אריסטוקרטית רוסיה וחברת תנועת ההתנגדות הצרפתית; ז'ול הוא משתף פעולה צרפתי; והלמוט הוא קצין אס-אס גרמני בכיר. אולגה נלקחת למעצר באשמת הסתרת ילדים יהודים במהלך פשיטה נאצית. התיק שלה נחקר על ידי השוטר הצרפתי ז'ול, שנמשך אליה ומציע לרכך את עונשה אם היא תישן עמו. אך כוונותיו נקטעות כשהוא נהרג על ידי לוחמי תנועת ההתנגדות.

אולגה נלקחת למחנה ריכוז שם היא פוגשת את הלמוט שבעבר היה מאוהב בה עד מעל לראש ונראה שהוא עדיין נמשך אליה. יחד הם מנהלים מערכת יחסים הרסנית. כשהנאצים מתחילים לספוג תבוסות בשדה הקרב, הוא מציע להציל אותה ולברוח איתו לדרום אמריקה. אף שהיא תחילה מסכימה לכך עקרונית, ברגע האחרון היא משנה את דעתה ומחליטה למות.

## צוות השחקנים
* יוליה ויסוצקאיה – אולגה
* כריסטיאן קלאוס – הלמוט
* פיליפ דוקן (Philippe Duquesne) – ז'ול
* פטר קורט (Peter Kurth) – קראוזה
* יאקוב דיל – פוגל
* ויקטור סוחורוקוב – היינריך הימלר
* ורה וורונקובה – רוזה
* אנדריי אננסקי – קריין

## פרסים ומועמדויות

## קישורים חיצוניים
* 

* 

## הערות שוליים

קטגוריה:סרטים רוסיים מועמדים לפרס אוסקר
קטגוריה:סרטי 2016
קטגוריה:סרטים רוסיים
קטגוריה:סרטי דרמה היסטורית
קטגוריה:סרטים על השואה
קטגוריה:סרטי שחור-לבן
קטגוריה:סרטים ברוסית
קטגוריה:סרטים בצרפתית
קטגוריה:סרטים בגרמנית
קטגוריה:סרטי דרמה רוסיים
קטגוריה:סרטי מלחמת העולם השנייה
קטגוריה:סרטי אנדריי קונצ'לובסקי
6633 Arctic Ultra

**6633 Arctic Ultra** הוא אולטרה מרתון בתנאים קיצוניים המתקיים, מאז 2007, כל שנה בחודש מרץ בחוג הארקטי, בתחומי קנדה. מספר המתחרים מוגבל ל-30 לכל היותר והם מתחרים בשני מסלולים, האחד באורך 350 מיל (563 קילומטרים) והשני קצר יותר, בן 120 מיל (193 קילומטרים).

המספרים בשם התחרות רומזים לקו רוחב ('33 66° צפון) בו מתנהלת התחרות. בתחרות הראשונה, ב-2007, במסלול הארוך, ניצחה מימי אנדרסון הבריטית עם תוצאה של 143 שעות ו-25 דקות. הטמפרטורה נעה במהלך התחרות בין מינוס 40 מעלות צלזיוס ובין מינוס 59 מעלות. הרומני טיבי אושריו הוא היחיד שניצח בשתי תחרויות, ב-2016 וב-2017.

## קישורים חיצוניים
* The 6633 Arctic Ultra 
* The World's Toughest Races: From the Most Extreme to the Downright Weird 

קטגוריה:תחרויות ספורט בקנדה
קטגוריה:ספורט אתגרי
קטגוריה:ריצות מרתון
דונלד אקלס

**דונלד אקלס** (באנגלית: **Donald Eccles**; 26 באפריל 1908 - 2 בפברואר 1986) היה שחקן אופי בריטי.

## ביוגרפיה
דונלד יארו אקלס נולד בנפרטון שביורקשייר ב-26 באפריל 1908 לצ'ארלס הנרי ולקונסטנס אקלס. אביו היה רופא. אקלס התחנך בבית הספר הייגייט, ואחר כך עבד בסוכנות ביטוח.

הופעת הבכורה של אקלס בתיאטרון בעיר ניו יורק הייתה ב-1930. בהמשך נודע בחבר בלהקה השייקספירית המלכותית. בלונדון הופיע לראשונה במחזה "Counsellor at Law" בפיקדילי בשנת 1934. במהלך מלחמת העולם השנייה שירת במשך שש שנים בחיל הים.

ב-1960 שיחק אקלס בסרט "A Taste of Money". סרטי קולנוע נוספים בהם השתתף היו "חלום ליל קיץ" (1968), "איש הקש" (1973), "הגיבן מנוטרדאם" (1982), "Coming Out of the Ice" (מ-1982), "המלביש" (1983), "The Master of Ballantrae" (מ-1984), "A Private Function" (מ-1984) וב"שרלוק הולמס הצעיר" (1985). בטלוויזיה הופיע בתפקיד פוליו בסדרה "אני, קלאודיוס" ובתפקיד השופט ווספר בעונה השנייה של הסדרה "רמפול".

אקלס נהרג בתאונת דרכים בברייטון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:הרוגי תאונות דרכים בממלכה המאוחדת
קטגוריה:בריטים שנולדו ב-1908
קטגוריה:בריטים שנפטרו ב-1986
חסן פתחי

**חסן פתחי** (בערבית: **حسن فتحي**; 23 במרץ 1900 – 30 בנובמבר 1989) היה אדריכל מצרי מודרני, וחלוץ אדריכלות התואמת את תנאי הסביבה במצרים. זוכה פרס אגא חאן לאדריכלות ב-1980.

## ביוגרפיה
פתחי נולד באלכסנדריה. הוא הוכשר להיות אדריכל במצרים, וסיים את לימודיו בשנת 1926 באוניברסיטה המצרית (בשנת 1940 שונה שמה ל"אוניברסיטת פואד הראשון", ומאז 1952 נקראת בשם אוניברסיטת קהיר).

לבד מאדריכלות היה פתחי מוזיקאי חובב, מחזאי וממציא. הוא עיצב כמעט 160 פרויקטים, החל ממבנים צנועים וקטנים ועד לפרויקטים רחבי היקף עבור המשטרה, מכבי האש, שירותי הבריאות, שווקים, בתי ספר, תיאטראות, מבני דת ומרכזי בילוי. פתחי הכיר היטב שיטות בנייה עתיקות ובמיוחד כאלה הקשורות במורשת הבנייה המצרית. הוא אימן תושבים מקומיים ליצור בעצמם את חומרי הבנייה ואת פרטי הבניין, ולבנות את בנייניהם בכוחות עצמם.

הוא החל ללמד במכללה לאמנויות בשנת 1930, ובסוף שנות ה-30 החל לתכנן מבנים. יצירתו זכתה לשבחי הביקורת הבינלאומית על מעורבותו בבנייה ובפרט עבודות כמו אלה שתכנן בקורנה.

בשנת 1953 חזר פתחי לפעול בקהיר, ושנה לאחר מכן הפך לגורם מוביל בפקולטה לאמנויות באוניברסיטה. באותה עת הפך לאדריכל מוביל בתחום תכנון בתי ספר במסגרת שיתוף פעולה שערך עם משרד החינוך המצרי. ב-1957 היגר לאתונה ותכנן מספר פרויקטים באמצעות שיתופי פעולה עם אדריכלים מקומיים, כמו גם פרויקטים חברתיים בעיראק ופקיסטן, ותוכניות מנחות לתכנון עירוני באפריקה. ב-1963 חזר לקהיר ובה פעל עד לפטירתו ב-1989.

ב-23 במרץ 2017 ציינה חברת גוגל את יום הולדתו של פתחי באמצעות דודל לכבודו שהופיע בראש מנוע החיפוש.

## אדריכלות לעניים - ניסוי במצרים הכפרית
ב-1969 פרסם פתחי את ספרו "אדריכלות לעניים - ניסוי במצרים הכפרית" המתאר את דרכו המקצועית בעת שתכנן את העיירה גורנה החדשה בדרום מצרים. הספר שפורסם מחדש ב-1973 ויצא גם בתרגום לעברית ב-2020, מציג את ההתנסות שחווה פתחי בראשית דרכו כאדריכל בתכנון לאוכלוסייה כפרית ענייה. בגורונה הוא תכנן מכלול שלם של עיירה, על סמטאותיה ורחובותיה, בתי המגורים שבה, מסחר, תעסוקה, חינוך, בריאות, פנאי, דת ותרבות. פתחי ניסה לפתור את בעיות המגורים ובמקביל לחזק את מסורת הבנייה המצרית, כמו בנייה בלבני בוץ ובהתאם לאקלים המקומי. הספר שמתאר בפרטי פרטים את תהליך התכנון והביצוע זכה לפרסום עולמי ותורגם לעשרות שפות.

## לקריאה נוספת
חסן פתחי, **אדריכלות לעניים: ניסוי במצרים הכפרית** (מאנגלית: מיכל שליו), רמת השרון: הוצאת אסיה ועמותת מרסל, תש"פ–2020

## קישורים חיצוניים

* צור שיזף, חסן פאתחי, האדריכל שחזר לחומר shezaf.net
* צור שיזף, וידאו - Hassan Fathi, The Earth Architect באתר צור שיזף
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אדריכלים מודרניסטים
קטגוריה:מצרים: אישים
קטגוריה:אדריכלים מצרים
קטגוריה:זוכי פרס הקיום הנכון
קטגוריה:בוגרי אוניברסיטת קהיר
קטגוריה:ילידי 1900
קטגוריה:מצרים שנפטרו ב-1989
צ'ארלס רולס

ממוזער|220px| צ'ארלס רולס (צולם באוקטובר 1903)
ממוזער|220px| צ'ארלס רולס נוהג ברכבו, צולם ב 1 בינואר 1900 (לצידו - בני משפחתו) 
ממוזער|220px|מטוסו המרוסק של צ'ארלס רולס
**צ'ארלס סטיוארט רולס** (באנגלית: **Charles Stewart Rolls**; ) היה טייס בריטי, מחלוצי התעופה בעולם, שייסד ביחד עם הנרי רויס וקלוד ג'ונסון את חברת רולס-רויס בשנת 1904.

רולס נהרג בהתרסקות מטוסו לפני הגיעו לגיל 33.

## ראשית דרכו של רולס
צ'ארלס סטיוארט רולס נולד בלונדון, הוריו היו הברון והליידי לאנגטוק. הוא התחנך באיטון קולג' ובגיל צעיר התחיל להתעניין במנועים. בגיל 18 נסע לפריז כדי לקנות את המכונית הראשונה שלו, מסוג פיג'ו סוג 15. 

רולס בילה במרוצי אופניים בקיימברידג' והפך לקפטן "מועדון האופניים של אוניברסיטת קיימברידג'". בינואר 1906 פתח את סוכנות המכוניות C.S.Rolls & Co שהייתה אחת מסוכנויות המכוניות הראשונות בבריטניה למכירת רכב. בסוכנות זו ייבא ממינרבה הבלגית ומפיג'ו הצרפתית.

רולס היה מטיס כדור פורח מסוג מרקורי.

רולס היה מהטייסים החלוצים בבריטניה, והוציא את רישיון הטייס השני בבריטניה. ב-1909 קנה מטוס רייט מודל A שייצרו האחים רייט. רולס ביצע בו יותר מ-200 טיסות. ב-2 ביוני 1910 היה הטייס הראשון שחצה (הלוך וחזור) את תעלת למאנש, ב-95 דקות. בעבור הישג זה קיבל את מדליית הזהב ממועדון התעופה המלכותי.

## החבירה להנרי רויס
ב-4 במאי 1904 נפגש עם הנרי רויס, וב-23 בדצמבר 1904 חתמו על הסכם שותפות. דגם ה-רולס-רויס 10 כ"ס תוכנן ועוצב על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, הדגם שווק על ידי סוכנות C.S.Rolls & Co. הדגם הקודם ששווק על ידי השותפים ה. רויס וצ. רולס היה ה-רולס-רויס 10 כ"ס.

בשנת 1908 עברה חברת "Rolls-Royce Limited" לדרבי. בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## מותו של רולס
רולס נהרג בהתרסקות מטוס שהטיס, ב-12 ביולי 1910 בבורנמות', כשזנב המטוס מסוג "Wright Model A" נשבר. רולס היה הבריטי הראשון שנהרג בתאונת מטוס והטייס ה-11 בעולם שנהרג בתאונת מטוס.

## ראו גם
* רולס-רויס
* הנרי רויס
* רולס-רויס 30 כ"ס
* רולס-רויס סילבר גוסט
* רולס-רויס 10 כ"ס
* רולס-רויס 15 כ"ס
* רולס-רויס V-8 (1905) 
* רולס-רויס 20 כ"ס
* רולס-רויס 20/25 כ"ס

## קישורים חיצוניים

* 
* 
* 

*
קטגוריה:טייסים בריטים
קטגוריה:חלוצי התעופה

קטגוריה:בריטים שנולדו ב-1877
קטגוריה:בריטים שנפטרו ב-1910
קטגוריה:מונצחים בשלט כחול של ארגון המורשת האנגלית
ג'ויס שמידט

**ג'ויס שמידט** (באנגלית: **Joyce Schmidt**; 1941–1991) הייתה אמנית ישראלית, ילידת ארצות הברית.

## ביוגרפיה
ג'ויס שמידט נולדה בלוס אנג'לס, קליפורניה, בשנת 1941. בשנת 1969, לאחר לימודי אמנות, עלתה לישראל עם משפחתה והתיישבה בבאר שבע. בשנת 1977 התלוותה לבעלה בשנת שבתון בארצות הברית. שם, למדה עשיית נייר אצל דגלאס מורס האוול (Morse Howell). עם שובה לישראל הקימה בבאר שבע את "סדנת הנייר ע"ש הדוד בוב לסלי" שמוקמה במבנה תחנת הרכבת הטורקית. ביצירותיה בחנה שמידט את מעשה האמנות תוך שימוש בנייר כחומר גלם וכנושא. אף על פי שהחל משנות ה-70 של המאה ה-20 עשתה שימוש במדיום בטכניקות הדפס, הרי שבין השנים 1989–1990 הפך מדיום ההדפס לעיקרי ביצירתה. בשנת 1996 הוצגה תערוכת יחיד מעבודותיה במוזיאון ישראל, ירושלים.

## פרסים
*1964 – פרס ראשון, תערוכת המורים לאמנות, לוס אנג'לס, ארצות-הברית
*1983 – פרס חבר השופטים, הטריאנלה לגרפיקה ישראלית, מוזיאון חיפה לאמנות חדשה, חיפה.

## קישורים חיצוניים
* 
* גדעון עפרת, ג'ויס, באתר המחסן של גדעון עפרת, 3 במאי 2020

קטגוריה:אמני הדפס ישראלים
קטגוריה:אמניות הדפס ישראליות
קטגוריה:באר שבע: אישים
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות זוכות פרסים: אמנות
קטגוריה:ישראליות שנולדו ב-1942
קטגוריה:ישראלים שנולדו ב-1942
קטגוריה:ישראליות שנפטרו ב-1991
קטגוריה:ישראלים שנפטרו ב-1991
יובל בן עוזר

**יובל בן עוזר** (נולד ב-1957) הוא מנצח מקהלות ישראלי; משמש כמנהל המוזיקלי של האנסמבל הקולי הישראלי ושל מקהלת הקיבוץ הארצי.

## חייו
### קריירה מוזיקלית
יובל בן עוזר נולד בתל אביב ובגיל 10 עבר לקיבוץ גן שמואל שם התחנך ואף היה חבר קבוץ עד לשנת 1987. 

הוא בוגר האקדמיה למוסיקה ולמחול בירושלים ובעל תואר שני בניצוח מאוניברסיטת אינדיאנה בארצות הברית. 

בן עוזר היה מנהל מוזיקלי של פסטיבל מוזיקה ד'קאמרה, של פסטיבל אבו גוש ופסטיבל המקהלות הבינלאומי "הזמריה". ב-1993 ייסד את האנסמבל הקולי הישראלי ומשמש עד היום כמנצח ראשי ומנהל מוזיקלי. תחת ניצוחו זכה האנסמבל בפרסים ראשונים בתחרויות הבינלאומית במלטה, בספרד ובבלגיה, והשתתף בפסטיבלים בינלאומיים בדרום קוריאה, איטליה, סלובניה ועוד. בארץ לקח האנסמבל חלק בפסטיבלי מוזיקה חשובים ביניהם בפסטיבל ישראל, פסטיבל כפר בלום ועוד.

בן עוזר שיתף פעולה פעמים רבות עם התזמורת הפילהרמונית הישראלית  כמנצח המקהלה תחת שרביטם של גדולי המנצחים וביניהם ג'יימס לוויין, זובין מהטה, קורט מאזור ג'וזפה סינופולי ודניאל בארנבוים. הוא ניצח על התזמורות החשובות בישראל והופיע כמנצח אורח באירופה. הוא מוזמן באופן תדיר לשמש כשופט בתחרויות מקהלות.  בין השאר עשה זאת בהונגריה, פורטוגל ובמשחקים האולימפיים למקהלות, אירוע בהשתתפות 1,500 זמרים שהתקיים בסינסינטי, ארצות הברית.

בן עוזר ניהל את "הסדרה הווקאלית" של התזמורת הסימפונית הישראלית ראשון לציון.  הוא עורך ומגיש תוכנית שבועית בשם "חמישי מנצח" בכאן קול המוזיקה.

### הרצאות וסדנאות לארגונים
בן עוזר יצר ופיתח את "תוכנית מאסטרו" המיועדת לדרגים שונים בארגונים ועוסקת בשיפור מיומנויות ניהול, מנהיגות ועבודת צוות, תוך שימוש במודל התזמורת והמוזיקה. הוא מרצה מבוקש המרבה לערוך סדנאות והרצאות בפני אנשי עסקים בישראל ובעולם.

## קישורים חיצוניים

* יובל בן עוזר, באתר הבמה 
* יובל בן עוזר, באתר האנסמבל הקולי הישראלי
* יובל בן עוזר, באתר מקהלת הקיבוץ הארצי

קטגוריה:מנצחי מקהלות ישראלים
קטגוריה:מנצחים ישראלים
קטגוריה:גן שמואל: אישים
קטגוריה:בוגרי המוסד החינוכי גן שמואל
קטגוריה:בוגרי האקדמיה למוסיקה ולמחול בירושלים
קטגוריה:בוגרי בית הספר למוזיקה של אוניברסיטת אינדיאנה בלומינגטון
קטגוריה:אנשי הקיבוץ: אמנים
קטגוריה:ישראלים שנולדו ב-1957
רוברט דונאט

**רוברט דונאט** (באנגלית: **Friedrich Robert Donat **; 8 במרץ 1905 – 9 ביוני 1958) היה שחקן קולנוע ותיאטרון בריטי.

## ביוגרפיה

דונאט נולד במנצ'סטר ובשנת 1921 בגיל 16 החל להופיע בתיאטרון. הופעתו הראשונה בקולנוע הייתה בסרטו של אלכסנדר קורדה "אנשי המחר" ב-1932. הוא שיחק בעשרים סרטים והרבה להופיע בעיקר על הבמה.

אלפרד היצ'קוק שיבץ אותו בתפקיד ראשי בסרט 39 המדרגות ב-1935.

ב-1938 שיחק בתפקיד ראשי בסרט "המצודה" לפי ספרו של א.ג'. קרונין והיה מועמד לפרס אוסקר לשחקן הטוב ביותר.

דונאט זכור בעיקר על תפקידו כמורה מר צ'יפינג לצידה של גריר גרסון, בסרט היה שלום, מר צ'יפס עליו זכה בפרס אוסקר לשחקן הטוב ביותר בשנת 1939 וגבר אז על קלארק גייבל ששיחק כרט באטלר בחלף עם הרוח ועל לורנס אוליבייה ששיחק בתפקיד הית'קליף באנקת גבהים.

ב-1942 שיחק בתפקיד ראשי בסרט מר פיט הצעיר בתור ויליאם פיט האב וויליאם פיט הבן.

תפקידו האחרון היה כמנדרין סיני בסרט פונדק האושר השישי לצידה של אינגריד ברגמן עליו היה מועמד לפרס גלובוס הזהב לשחקן הטוב ביותר - סרט דרמה

ב-1960, שנתיים לאחר מותו, הוענק לו כוכב בשדרת הכוכבים של הוליווד. הוא היה דודם של השחקנים פיטר דונאט  וריצ'רד דונאט .

## פילמוגרפיה חלקית
*Men of Tomorrow  (1932)
*The Private Life of Henry VIII (1933)
*The Count of Monte Cristo  (1934)
*39 המדרגות (1935)
*המצודה (1938)
*היה שלום, מר צ'יפס (1939)
* מר פיט הצעיר (1942)
*Lease of Life  (1954) - היה מועמד לפרס באפט"א לקולנוע לשחקן הבריטי הטוב ביותר בתפקיד ראשי
*פונדק האושר השישי (1958)

## קישורים חיצוניים

* הבלוג של רוברט דונאט
* 

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: השחקן הטוב
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1905
קטגוריה:בריטים שנפטרו ב-1958
רולס-רויס 25/30 כ"ס

ממוזער|250px| רולס-רויס 25/30 כ"ס, סדאן
ממוזער|250px|רולס-רויס 25/30 כ"ס, סדאן, שנת 1937
**רולס-רויס 25/30 כ"ס** (**Rolls-Royce 25/30 HP**) היא מכונית סלון יוקרתית, אשר יוצרה על ידי חברת רולס-רויס הבריטית בין השנים 1936–1938. סך הכול יוצרו 1,201 יחידות.

## גרסאות
* סדאן - 4 דלתות
* קופה - 2 דלתות
* קבריולה - 2 דלתות
* קבריולה - 4 דלתות

## חברת רולס-רויס
חברת רולס-רויס נוסדה בשנת 1906 על ידי צ'ארלס סטיוארט **רולס** ופרדריק הנרי **רויס**. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## תמונות

קובץ:28th Annual Vintage Rally, Long Melford. 2nd 3rd July 2011.jpg| רולס-רויס 25/30 קבריולט, 2 דלתות
קובץ:Yellow Rolls Royce - Flickr - Terry Wha (1).jpg| רולס-רויס 25/30 קבריולט, 4 דלתות
קובץ:Rolls-Royce 20-30 (1936) (29204605730).jpg| רולס-רויס 25/30 קבריולט, שנת 1936
קובץ:Rolls Royce 25-30HP (6189540473).jpg| רולס-רויס 25/30



## ראו גם
* רולס-רויס
* הנרי רויס
* רולס-רויס 10 כ"ס
* רולס-רויס V-8 (1905) 
* רולס-רויס 30 כ"ס
* רולס-רויס סילבר גוסט
* רולס-רויס 15 כ"ס
* רולס-רויס 20 כ"ס
* רולס-רויס 20-25 כ"ס
* רולס-רויס ריית (1938)
* רולס-רויס פנטום 1
* רולס-רויס פנטום 2
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס פנטום 6
* רולס-רויס סילבר דאון
* רולס-רויס סילבר סראף
* רולס-רויס ריית (2013)

## קישורים חיצוניים

* 

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1936
25/30 כ"ס
קטגוריה:מכוניות בריטיות
צביקה רוזנברג

**צביקה רוזנברג** (נולד ב-17 באוקטובר 1949) הוא טיפוגרף, מעצב גופנים ומעצב גרפי, מייסד חברת מסטרפונט.

## ביוגרפיה
רוזנברג, יליד תל אביב, נמשך מגיל צעיר לתחום העיצוב הגרפי והטיפוגרפיה, ובהיותו בן 17 כתב הגדה של פסח קליגרפית באמצעות רפידוגרף. לאחר לימודי התיכון התגייס לצה"ל ושם שובץ כגרפיקאי בבית הדפוס הצבאי בו התפעל ממכונת הלינוטייפ שיוצקת אותיות עופרת.

לאחר שירותו הצבאי החל ללמוד עיצוב גרפי באקדמיה בצלאל אצל פרופ' אשר אורון, שם התמחה בטיפוגרפיה. לאחר שסיים את התואר עיצב בולים רבים שזכו בתחרויות של השירות הבולאי. עם הופעת המקינטוש בשנת 1984, החליט להמשיך ולהתמחות בטיפוגרפיה, ולמד ב"אוניברסיטת המפתחים" של אפל וכן בחברת אדובי מערכות.

היה מראשוני המעצבים שפרצו דרך להפיכתה של האות העברית לפונט דיגיטלי. את המהפכה הזו יצר בשיתוף פעולה עם חברת אפל, כדי שזו תוכל להציע מבחר פונטים עבריים למשתמשי המקינטוש בישראל. בשנת 1985 הקים את חברת מסטרפונט, החברה הגדולה ביותר בישראל לייצור גופנים. מאז הקמת החברה עיצב מאות טיפוסי אות שונים, והתמחה בין השאר בעיצוב פונט מותג ייחודי לחברות מובילות כמו מיקרוסופט (פונט רב לשוני שהוא חלק עיקרי בממשק משתמש גרפי), ב.מ.וו מיני וביטוח הראל.

## קישורים חיצוניים
* חברת מסטרפונט

קטגוריה:מעצבי גופנים ישראלים
קטגוריה:גרפיקאים ישראלים
קטגוריה:ישראלים שנולדו ב-1949
רולס-רויס 30 כ"ס

[ממוזער|220px|[הנרי רויס -ממייסדי חברת  "Rolls-Royce Limited" ומעצב דגם ה"רולס-רויס 30 כ"ס"]]
**רולס-רויס 30 כ"ס** (**Rolls-Royce 30 hp**) היא מכונית סלון, בסגנון מכונית עידן פליז,  תצורת סדאן, מתוצרת יצרנית רכבי היוקרה הבריטית **[[רולס-רויס]]** אשר יוצרו בין השנים 1905–1906.

יוצרו 37 יחידות, מהן 3 יחידות יוצאו לארצות הברית, מכונית בודדת יוצאה לקנדה ומכונית בודדת יוצאה לגרמניה.

## גרסאות
* סדאן, בסיס גלגלים קצר (2,845 מ"מ)
* סדאן, בסיס גלגלים ארוך (2,997 מ"מ)

## חברת רולס-רויס
חברת רולס־רויס נוסדה בשנת 1906 על ידי צ'ארלס סטיוארט **רולס** ופרדריק הנרי **רויס**. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## ראו גם
* רולס-רויס
* הנרי רויס
* צ'ארלס רולס
* רולס-רויס 10 כ"ס
* רולס-רויס V-8 (1905) 
* רולס-רויס 15 כ"ס
* רולס-רויס 20 כ"ס
* רולס-רויס 20-25 כ"ס
* רולס-רויס 25/30 כ"ס
* רולס-רויס סילבר גוסט
* רולס-רויס פנטום 1
* רולס-רויס פנטום 2
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס פנטום 6
* רולס-רויס קמארג'

## לקריאה נוספת
* רולס-רויס 30 כ"ס  - תמונה ומפרט טכני (Rolls-Royce 30hp Motor Car - Copyright Darkforce Ltd)

## קישורים חיצוניים

* 

קטגוריה:מכוניות סלון
קטגוריה:דגמי מכוניות שהושקו ב-1905
30 כ"ס
קטגוריה:מכוניות בריטיות
קטגוריה:מכוניות סדאן
סאדר (כוכב)

**סַאדְר** (בערבית: **صدر** - "בית החזה") או **γ בברבור** הוא כוכב על-ענק במרחק של כ-1,800 שנות אור ממערכת השמש והוא הכוכב השני בבהירותו בקבוצת הכוכבים ברבור. הכוכב נמצא במרכז האסטריזם בצורת צלב שמהווה את החלק הבולט של קבוצת הכוכבים.

## תכונות
סאדר הוא על-ענק לבן-צהבהב מסוג ספקטרלי F8 I, מסתו מוערכת בכ-14.5 מסות שמש, רדיוסו כ-180 רדיוסי שמש - כ-0.85 יחידה אסטרונומית, טמפרטורת פניו כ-6,700 קלווין והוא מאיר בעוצמה של פי 45,500 מעוצמת ההארה של השמש. בשל מסתו הגדולה אורך החיים שלו קצר ואף על פי שגילו מוערך ב-12 מיליון שנים בלבד, הוא כבר נמצא בסוף חייו לאחר שסיים להתיך מימן והוא צפוי להפוך לסופרנובה בתוך כמה מיליוני שנים לכל היותר. בשל מיקומו באזור עשיר באבק של שביל החלב ומרחקו הגדול, נראה שחלק משמעותי של קרינתו מתפזר בדרך ולמעשה בהירותו המוחלטת היא מדרגה סביב 7- ועוצמת הארתו האמיתית היא יותר מפי 50,000 מאשר עוצמת ההארה של השמש.

מדידות רגישות של הספקטרום מראות קווי בליעה רבים של ברזל ושל מתכות נוספות. ניתוח של רוחב הפסים מראה שפני השטח של הכוכב פועמים באופן מורכב בדומה לפעימות של משתנים קפאידיים אך כמעט שאין שינוי בבהירות נראיתו הנראית. במרחק זוויתי של כ-2 דקות קשת מסאדר נמצא כוכב כפול עם דרגת בהירות 9, אך ככל הנראה אין קשר בין סאדר ובין הזוג והם נמצאים רק במקרה על אותו קו ראייה.

## קישורים חיצוניים
* סאדר באתר של ג'ים קלר
* 

## הערות שוליים

קטגוריה:על-ענקים מסוג F
קטגוריה:קבוצת הכוכבים ברבור
רולס-רויס סילבר גוסט

ממוזער|290px|רולס-רויס סילבר גוסט, 2 דלתות, שנת 1913
ממוזער|290px|רולס-רויס סילבר גוסט שנת 1920 - מבט לתא הנהג
ממוזער|290px|מנוע רולס-רויס סילבר גוסט, שנת 1921
ממוזער|290px| רולס-רויס סילבר גוסט, שנת 1920
ממוזער|230px|רולס-רויס סילבר גוסט, קבריולה, שנת 1923
**רולס-רויס סילבר גוסט** (**Rolls-Royce Silver Ghost**) היא מכונית סלון מהודרת, בתצורות: סדאן וקבריולה, מתוצרת יצרנית רכבי היוקרה הבריטית **[[רולס-רויס]]** אשר יוצרו בין השנים 1906–1926.

## ייצור
החברה הפעילה מפעל שייצר את הדגם בנוסף לייצורו בבריטניה, גם בארצות הברית. סך הכול יוצרו 7,874 יחידות בבריטניה ובארצות הברית. בארצות הברית יוצרו 1,701 יחידות.

דגם ה"רולס-רויס סילבר גוסט" היה הדגם המוצלח והרווחי ביותר של החברה, בתחילת דרכה.

המארז והמנוע של דגם ה"רולס-רויס סילבר גוסט" שימשו למגוון מכוניות משוריינות שייצרה החברה: "Rolls-Royce Limited", בעיקר לדגם :Rolls-Royce Armoured Car אשר פותח בשנת 1914 ופעל בתקופת מלחמת העולם הראשונה ובתחילת מלחמת העולם השנייה.

נשיאי רוסיה (ומנהיגי ברית המועצות קודם לכן) החלו את השימוש במכוניות בראשית המאה ה-20, כשהרכב הראשון היה רכב רולס-רויס דגם "רולס-רויס סילבר גוסט" (Rolls-Royce Silver Ghost) משנת 1922.

פירוש "סילבר גוסט" בעברית: רוח רפאים כסופה.

"רולס־רויס סילבר גוסט" נחשב לרכב היקר ביותר בעולם. בשנת 2005 ערכו היה 35,000,000 דולר (לפי הערכת חברת הביטוח).

## דגמים
* 2 דלתות - קבריולה
* 4 דלתות - קבריולה
* 4 דלתות - סדאן (לימוזינה)
* דגם לנדולט "Landaulet" - חלק גג קדמי או אחורי ניתן לפתיחה והסרה

## גרסאות בסיס גלגלים
* בסיס גלגלים - 3,442 מ"מ (בשנים 1906–1913)
* בסיס גלגלים - 3,645 מ"מ (בשנים 1913–1923)
* בסיס גלגלים - 3,823 מ"מ (משנת 1923)

## חברת רולס-רויס
חברת רולס-רויס נוסדה בשנת 1906 על ידי צ'ארלס סטיוארט **רולס** ופרדריק הנרי **רויס**. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".

## תמונות

קובץ:MHV Rolls-Royce Silver Ghost 1913 02.jpg| רולס-רויס סילבר גוסט, שנת 2013
קובץ:1910 Rolls-Royce Silver Ghost Holmes Tourer (14891624558).jpg| רולס-רויס סילבר גוסט, שנת 2010
קובץ:Paris - Bonhams 2013 - Rolls-Royce silver ghost cabriolet - 1920 - 002.jpg| רולס-רויס סילבר גוסט, קבריולה, שנת 1920
קובץ:1920 Rolls-Royce Silver Ghost.JPG| רולס-רויס סילבר גוסט סדאן, 4 דלתות, שנת 1920
קובץ:1911 Rolls-Royce Silver Ghost 40slash50hp, 7434cc, 100kmh photo1.JPG| רולס-רויס סילבר גוסט, שנת 1911
קובץ:Rolls-Royce Silver Ghost Brewster 1923 Rücksitze.jpg|רולס-רויס סילבר גוסט, שנת 1923 - מבט למושב האחורי
קובץ:1910 Rolls Royce Silver Ghost landaulette (9577761517).jpg|רולס-רויס סילבר גוסט גרסת landaulette, שנת 1910
קובץ:1924 Rolls-Royce 40-50 Silver Ghost Hooper Open Tourer IMG 3403 - Flickr - nemor2.jpg |רולס-רויס סילבר גוסט גרסת Hooper, שנת 1924
קובץ:1924 Rolls-Royce 40-50 Silver Ghost Hooper Open Tourer IMG 3418 - Flickr - nemor2.jpg|רולס-רויס סילבר גוסט גרסת Hooper - לוח השעונים
קובץ:Rétromobile 2011 - Rolls-Royce Silver Ghost Boat tail skiff - 1914 - 002.jpg|רולס-רויס סילבר גוסט, שנת 1914


## ראו גם
* המכונית הנשיאותית (רוסיה)

## קישורים חיצוניים

* 
## הערות שוליים

קטגוריה:דגמי מכוניות שהושקו ב-1906
קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
סילבר גוסט
קטגוריה:מכוניות שרד
קטגוריה:מכוניות בריטיות
התקשרות (שבועון)

200px|ממוזער|שמאל|שער הגיליון הראשון
**התקשרוּת** היא חוברת שבועית בהוצאת צעירי אגודת חב"ד היוצאת לאור מאז חודש אב ה'תשנ"ד (1994).

## היסטוריה ועמדות
הגיליון הראשון יצא לקראת כ' באב תשנ"ד, יום השנה של הרב לוי יצחק שניאורסון, בעקבות פטירת הרבי מלובביץ' בג' בתמוז באותה שנה, במטרה לחזק את ההתקשרות של החסידים אליו.

העלון מופץ למנויים, בבתי כנסת ובבתי חב"ד.

בסוף שנת תשע"ח שונה העיצוב של הגיליון ונוספו לו מדורים.

בתמוז תשע"ט, לרגל 25 שנה לפרסום, הוא הורחב ל-32 עמודים ונוספו מדורים. עם הרחבתו, החל להיות מצורף לשבועון כפר חב"ד.

מחשוון תשפ"ג הוא יוצא בשדרוג חדיש ונגיש עם הוספת מדורים.

עורך הגיליון מאז היווסדו ועד שנת תשע"ג היה הרב מנחם ברוד. עורכי הגיליון משנת תשע"ג הם לוי יצחק שייקביץ, יוסף יצחק אולידורט, אליהו קניג ואברהם מרינבסקי, מחשוון תשפ"ג העורך הוא שלום בלוי.

## מדורי הגיליון
* **מורה שיעור ב[[רמב"ם היומי|רמב"ם השבועי]]**
* **דבר מלכות** - שיחה של הרבי לפרשת השבוע
* **משיח וגאולה בפרשה** - קטעים משיחות הרבי בענייני משיח וגאולה הקשורים לאותו שבוע
* **ניצוצי רבי** - התייחסות הרבי לנושאים שונים, בעריכת הרב מרדכי מנשה לאופר. לאורך השנים התפרסמו במדור לראשונה אגרות וסיפורים.
* **ממעייני החסידות** - לקט אמרות מאדמו"רי חב"ד על פרשת השבוע
* **פרקי אבות** - קטע משיחה של הרבי על הפרק שלומדים בשבת (בימי הקיץ)
* **לוח השבוע** - הלכות ומנהגי השבוע הנהוגים בחסידות חב"ד. את המדור ערך עד סוף שנת תשע"ה הרב יוסף שמחה גינזבורג. מאז נעתקים הדברים מהספר 'הלכות ומנהגי חב"ד ליום יום ולמועדי ישראל, כפי שהתפרסמו בעלון 'התקשרות' בעבר.

החל מתמוז תשע"ט נספו:
* **עת לדעת** - יומן אירועים שהתרחשו בחצר הרבי מלובביץ' ואירועים בהיסטוריה של ימי חב"ד, מתוך ספר של הרב אברהם שמואל בוקעט
* **הכתב והמכתב** - תשובה בכתב ידו של הרבי
* **שנים מקרא ואחד תרגום**

## קישורים חיצוניים
* התקשרות - ארכיון חוברות "התקשרות" (החל מהחוברת ה-91)
* "הגיליון נולד מתוך כאב" באתר col
* מפתח עניינים לחוברות התקשרות, בעריכת הרב מיכאל אהרן זליגסון

## הערות שוליים

קטגוריה:ישראל: שבועונים
קטגוריה:כתבי עת חב"דיים
1050-1059 לפנה"ס

**שימו לב: ערך זה מכיל אירועים מן השנים 1059 - 1050 [[לפני הספירה]]**

## אירועים ומגמות
* 1054 לפנה"ס - שמשי-אדד הרביעי, בנו של תגלת-פלאסר הראשון, תפס את שלטון אשור בכוח מידי אחיינו אריבה-אדד השני.
* 1053 לפנה"ס - מותו של המלך קאנג משושלת ג'ואו בסין.
* 1052 לפנה"ס - ג'או מחליף את קאנג ומתמנה למלך בסין.
* 1050 לפנה"ס - שאול מתמנה על ידי שמואל למלך ישראל.
* 1050 לפנה"ס - מותו של שמשי-אדד הרביעי, בנו אשורבניפל הראשון מחליף אותו ומתמנה למלך אשור.
* 1050 לפנה"ס - הפלשתים שובים את ארון הברית בקרב מול ישראל ולוקחים אותו לאשדוד, למקדש האל הפלישתי דגון. לאחר שבעה חודשים מוחזר הארון לישראל לאחר החלטת סרני פלשתים.
* 1050 לפנה"ס (בערך) - שליטת שושלת שאנג בסין מסתיימת ומוחלפת על ידי שושלת ג'ואו.
* 1050 לפנה"ס (בערך) - התקופה הפרוטו-גאומטרית מתחילה ביוון העתיקה.

## אנשים משמעותיים
*שמואל הנביא.
*שמשי-אדד הרביעי, מלך אשור.

*
קטגוריה:המאה ה-11 לפנה"ס
קיימנים

[ממוזער|[קיימן שחור.]]
[ממוזער|[קיימן גמדי של קיווייה.]]
[ממוזער|[קיימן ממושקף.]]
**קיימנים** (שם מדעי: Caimaninae) היא תת-משפחה של תנינאים ממשפחת האליגטוריים. כל מיני האליגטוריים החיים כיום הם מתת-משפחת הקיימנים, למעט המינים בסוג אליגטור.

## תיאור
הקיימנים נפוצים באמריקה המרכזית ובאמריקה הדרומית, ואזורי המחיה שלהם הם ביצות ונהרות. כמו זוחלים רבים אחרים, גופם מכוסה בקשקשים והם פעילים בעיקר בלילה. מידותיהם של הקיימנים קטנות יחסית לתנינאים אחרים: אורכם הממוצע הוא  ומשקלם הממוצע של רוב המינים נע בין 6 ל-40 קילוגרם. 

המין קיימן שחור יוצא מן הכלל, וממדיו גדולים בהרבה: אורכו המרבי יכול להגיע למעל  ומשקלו למעל 500 ק"ג. 

להבדיל, המין הקטן ביותר של קיימן הוא קיימן גמדי של קיווייה, שאורכו מגיע עד  בלבד. פרט לשני מינים אלה, האורך הממוצע של הקיימנים הוא 2 עד 2.5 מטרים.

הקיימנים שונים מהאליגטורים במספר מאפיינים מרכזיים:
* היעדר מחיצת עצם בין הנחיריים
* שריון הגחון בנוי מקשקשים גרמיים, המורכבים משני חלקים המחוברים בתפר
* שיניים ארוכות ודקות יותר

כעור המשמש לתעשייה, נחשב עורם של הקיימנים קשיח יותר וגמיש פחות משל תנינים אחרים, בעיקר בשל מבנה הקשקשים, ולכן הוא זול יותר.

## התנהגות
הקיימנים הם טורפים אוכלי בשר, וכמרבית התנינאים הם ניזונים בעיקר מדגים. הם גם נוהגים לצוד חרקים, פרוקי-רגליים, דו-חיים, ציפורים, יונקים קטנים וזוחלים. בשל ממדיהם הגדולים יחסית (על אף שרובם קטנים יחסית לתנינאים) ואופיים הפראי, מעטים הם אויביהם הטבעיים. בעלי החיים הטורפים הגדולים היחידים שיכולים לטרוף קיימנים בוגרים הם היגואר ונחשי האנקונדה. עם זאת, האויב הגדול ביותר של הקיימנים הוא האדם, אשר צד אותם על מנת להשתמש בבשרם ובעורם.

נקבות הקיימנים בונות קן גדול בהן הן מטילות את ביציהן. הנקבות מטילות 10–50 ביצים בכל תטולה, והאבקועים בוקעים תוך כ-6 שבועות.

## מיון
* תת-משפחה **קיימנים** (Caimaninae)
** סוג *Centenariosuchus* (נכחד)
** סוג *Culebrasuchus* (נכחד)
** סוג *Eocaiman* (נכחד)
** סוג *Globidentosuchus* (נכחד)
** סוג קיימן גמדי (*Paleosuchus*)
*** מין קיימן גמדי של קיווייה (*Paleosuchus palpebrosus*)
*** מין קיימן גמדי של שניידר (*Paleosuchus trigonatus*)
** סוג פורוסזאורוס (*Purussaurus*; נכחד)
** סוג מורסוכוס (*Mourasuchus*; נכחד)
** סוג *Necrosuchus* (נכחד)
** סוג *Orthogenysuchus* (נכחד)
** סוג *Tsoabichi* (נכחד)
** סוג קיימן (*Caiman*)
*** מין קיימן ז'קרה (*Caiman yacare*)
*** מין קיימן ממושקף (*Caiman crocodilus*)
*** מין *Caiman lutescens* (נכחד)
*** מין *Caiman venezuelensis* (נכחד)
*** מין קיימן רחב-חרטום (*Caiman latirostris*)
** סוג ומין יחיד קיימן שחור (*Melanosuchus niger*)

## קישורים חיצוניים

* 
* 

## הערות שוליים

קטגוריה:אליגטוריים
אדאסי

**אדאסי** היה מלך אשור, האחרון בשורה של שבעה מלכים שתפסו את השלטון האשורי בכוח בשנים 1720-1701 לפנה"ס לאחר גירוש האמורים והבבלים מאשור. שושלת אדאסי נקראה על שמו. הוא הוחלף על ידי בנו, בל-באני.

בתקופתו הסתיימה מלחמת האזרחים בממלכה ושבה יציבותה. המלכים שאחריו המשיכו במדיניות שהנהיג, אך לא השכילו (מרצון או בשל חוסר הצלחה) להרחיב את גבולות האימפריה.

## הערות שוליים

קטגוריה:מלכי אשור
דני לדר

ממוזער|דני לדר בתרגיל על הטבעות, אליפות ישראל 1960
**דן "דני" לדר** (נולד בשנת 1943) הוא מתעמל עבר, שבע פעמים ברציפות אלוף ישראל (1961–1967), אלוף המכביה השביעית (1965) ואלוף כינוס הפועל (1966) בהתעמלות מכשירים. ייצג את ישראל בשתי אליפויות עולם (1966 ו-1970).

## ביוגרפיה
לדר התאמן בקבוצת הפועל פתח תקווה.

בשנת 1961 זכה לדר בפעם הראשונה באליפות ישראל בהתעמלות מכשירים. 

ביוני 1963 זכה לדר במדליית זהב באליפות ישראל בהתעמלות בתוצאה של 53.55 נקודות, לפני פרדי יושין (50.90 נקודות) ודמיטרוב סלביק (48.30 נקודות).

בשנת 1964 זכה לדר בפעם הרביעית ברציפות באליפות ישראל בהתעמלות בתוצאה של 55.35 נקודות, לפני דב לופי מהפועל שריד (52.50 נדודות) וקרול שטרק מהפועל תל אביב (52.75 נקודות)

בתחרויות ההתעמלות במכביה השביעית שנערכו באוגוסט 1965 זכה לדר במדליית זהב על תרגיל המקבילים בתוצאה של 9.5 נקודות, לפני מ. כהן (9.4 נקודות) וגרוספילד (9.35 נקודות), שניהם מארצות הברית.

בכינוס הפועל השמיני שנערך בירושלים במאי 1966 זכה לדר במדליית זהב בסיכום הכללי בתוצאה של 56.65 נקודות, לפני פרנץ דבורגר מבלגיה (54.05 נקודות) ופריץ טורקוט מאוסטריה (53.25 נקודות). באליפות העולם בהתעמלות שנערכה בדורטמונד, גרמניה בספטמבר אותה שנה סיים במקום 103 כללי בתוצאה של 99.75 נקודות.

בשנת 1967 זכה לדר בפעם השביעית ברציפות באליפות ישראל בהתעמלות מכשירים בתוצאה של 110.35 נקודות, לפני דב לופי (102.55 נקודות) ואריה ברלוב מהפועל חיפה (97.95 נקודות).

בשנת 1967 עבר לדר להתגורר בגרמניה שם למד חינוך גופני. 

באליפות העולם בהתעמלות שנערכה בליובליאנה שבסלובניה באוקטובר 1970 סיים לדר במקום 96 בתוצאה של 100.60 נקודות.

## קישורים חיצוניים

* 
* 

## הערות שוליים

קטגוריה:אלופי ישראל בהתעמלות
קטגוריה:ישראלים שנולדו ב-1943
מרתון הקרח באנטארקטיקה

**מרתון הקרח באנטארקטיקה** (באנגלית: **Ice Marathon Antarctica**) הוא מרוץ מרתון על שלג וקרח, המתקיים למרגלות הרי אלזוורת', אנטארקטיקה בחודש נובמבר מדי שנה מאז 2005. בשנים הראשונות התקיים המירוץ בגבעות פטריוט, אך בשנת 2010 הועבר לקרחון יוניון.

מסלול המרתון, באורך 42 ק"מ התקני, מסומן, נכבש בחתולי שלג ולאורכו מוצבים תחנות עזרה ואנשי סגל רפואי.

תנאי השטח, השלג, הקרח והקור העז, העלול להגיע, עם משבי רוחות מקפיאים, עד 25°- צלזיוס, מחייבים לבוש מיוחד, הכולל מעיל פוך, מכנסיים אטומים לרוח ומגפיים מבודדים. רצים מן השנים הקודמות מתארים את רישומם הכביר של ההרים, הקרחונים, האוויר הכפורי והצח והלובן של השלג והקרח, המצטרפים כולם לחוויה יוצאת דופן.

המירוץ, המתקיים בקו רוחב 80° דרום, הוא המרתון הדרומי ביותר בעולם וגם היחיד המתקיים ביבשת אנטארקטיקה. 

מארגני המרתון, Polar Running Adventurers, אחראים גם למירוץ 100K האנטארקטי ולאולטרה-מרתון של הקוטב הצפוני. הקשיים שארגון המרתון מציב לפניהם רבים ועצומים. הוא נועד לרצי-צמרת וגובה סכומי עתק מכל משתתף. ההגעה אל אתר המרתון מתבצעת במטוס סילון פרטי מצ'ילה, הנוחת על מסלול קרח טבעי. הרצים משוכנים באוהלים כפולי-בידוד למשך שלושת הלילות שהם שוהים במקום. נוסף ללינה וארוחות, כולל התשלום מדליה למסיימי המירוץ, חולצות, תעודות, צילומים מקצועיים וסרטון של האירוע לשימושם הפרטי, וכן הטסה חזרה אל פונטה ארנס, צ'ילה. נוסף לאתגר שבהשתתפות במרתון בקצה העולם, היא מזכה את הרצים בחברות נכספת ב"מועדון שבע היבשות".

שיאי המרתון הם:
* גברים: 3 שעות, 34 דקות, 47 שניות - פטר ואברושק, 2013 
* נשים: 4 שעות, 20 דקות, 2 שניות - פיונה אוקס, 2013

## קישורים חיצוניים
* 
 
* Antarctic Ice Marathon website האתר של מרתון הקרח באנטארקטיקה
*  מימי אנדרסון
* Pole Marathon website האתר של מרתון הקוטב הצפוני
* San Diegan trains in freezer for Antarctic 
* The racing’s tough but that’s about the only hardship at the Antarctic Marathon הריצה קשה, אבל זה פחות או יותר הקושי היחיד במרתון האנטארקטי
* Pictures of the North Pole Marathon from Rob Plijnaar, competitor in 2009
* יוטיוב, סרטון וידאו של מתחרה במרתון הקרח באנטארקטיקה 2016 
*  יוטיוב, סרטון וידאו רשמי של מרתון הקרח באנטארקטיקה 2015 4 בדצמבר 2015

קטגוריה:ספורט אתגרי
קטגוריה:ריצות מרתון
קטגוריה:אנטארקטיקה
מרי לו (סופרת)

**מרי לוּ** (נולדה בשם **שיוֵוי לוּ Xiwei Lu**; נולדה ב-11 ביולי 1984) היא סופרת הכותבת ספרים מז'אנר ספרות הנוער. היא ידועה בעיקר מספרה אגדה, ומרומנים אחרים בסדרה. ספריה מעובדים לסרט אשר יופק על ידי CBS.

## ביוגרפיה
### ילדותה
לו נולדה ב-1984 בוושי שבסין, ומאוחר יותר עברה לגור בבייג'ינג. ב-1989, עברה לו עם משפחתה לטקסס שבארצות הברית, כאשר הייתה בת חמש, במהלך אירועי כיכר טיין-אן-מן. לו למדה באוניברסיטת דרום קליפורניה, והעבירה את תקופת ההתמחות שלה ב-Disney Interactive Studios .

### קריירה
לפני שכתבה את ספרה הראשון, לו עבדה כאמנית ומעצבת בתעשיית משחקי הווידאו.

הסופר והמבקר רידלי פירסון כותב בניו יורק טיימס על ספרה "אגדה": "הוצאות לאור עושות עוול לספרי ביכורים מנופחים ומלאי באז, כשמצופה מכותבים שעוד לא עמדו במבחן המציאות, להצדיק איכשהו את הבליץ השיווקי הנוצץ ומלא הברק. רבים מהם פשוט לא ראויים לתשומת הלב. יכולתי רק לעמוד ולהריע, אם כן, ל"אגדה", של מרי לו. דוגמה משובחת לסיפורת מסחרית בעלת עלילה חדה כתער, דמויות בעלות עומק, והתפתחות רגשית. "אגדה" לא רק שורד את הבאז, הוא ראוי לו."

### חיים אישיים
מרי לו מתגוררת בלוס אנג'לס שבקליפורניה.

## עבודתה
### סדרת אגדה
* אגדה (2011)
* עילוי  (2012)
* אלוף  (2013)
* החיים לפני אגדה (2013)
* החיים אחרי אגדה (2017)
* החיים אחרי אגדה II  (2018)
* מורד (2019)

### סדרת ''The Young Elites''
* האליטות הצעירות  (2014)
* חברת הוורדים  (2015)
* כוכב חצות  (2016)

### סדרת וורקרוס
* וורקרוס  (2017)
* משחק אחרון (2018)

### סדרת 'Skyhunter'
* Skyhunter  (2020)
* Steelstriker  (2021)

### אחרים
* *Spirit Animals Book 7: The Evertree*  (2015)
**Batman: Nightwalker*  (2017)
* The Kingdom of Back  (2020)

## קישורים חיצוניים

* אתר המחברת
* רידלי פירסון בביקורת ספרים "ניו-יורק טיימס ביקורת ספרים" על "אגדה"
* לוס אנג'לס טיימס על הרומן עילוי

## הערות שוליים

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
דייוויד ברוונה

**דייוויד ברוונה** (באנגלית: **David Browne**; נולד ב-27 בדצמבר 1995) הוא כדורגלן עבר מפפואה גינאה החדשה ששיחק בעמדת הקשר.

## קריירת מועדונים
ברוונה התחיל לשחק כדורגל בגיל 10. המודל לחיקוי שלו היה כריסטיאנו רונאלדו. בתחילת הקריירה שלו שיחק כשוער ובהמשך עבר לשחק כקשר. בשנת  ברוונה עזב את פפואה גינאה החדשה לאקדמיה לכדורגל של סנטרל יונייטד מניו זילנד. בקיץ  חתם באוקלנד סיטי ולמרות גילו הצעיר הצטרף לקבוצה הבוגרת. ב-16 בדצמבר 2012 ערך את הופעת הבכורה שלו בקבוצה הבוגרת בניצחון 0–4 נגד יונגרהארט מנוואטו בו גם הבקיע את שער הבכורה שלו בקריירה. ברוונה היה השחקן הצעיר ביותר שנרשם לגביע העולם לקבוצות 2012 והשני הכי צעיר בהיסטוריה שנכלל בטורניר בסדר גודל כזה, אך למרות זאת הוא רשם דקות משחק. באוקלנד הבקיע 10 שערים ב-33 משחקים וזכה איתה פעמיים בליגת האלופות האוקיאנית בשנים  ו-. ב-29 במרץ 2015 הבקיע שלושער בניצחון 1–5 נגד וייטקארה יונייטד. עונת  הייתה עונת הפריצה של ברוונה אותה סיים עם 18 הופעות ו-7 שערים, כמלך השערים של הקבוצה ביחד עם ז'ואאו מוריירה ואף נבחר לכדורגלן הצעיר של העונה.

בשנת  בראוונה הרשים במבחנים באקדמיה לכדורגל של נייק שנתנה לו אפשרות להצטרף לאקדמיה של המותג או לחתום על חוזה בהולנד. בסופו של דבר בראוונה החליט להצטרף לאקדמיה לכדורגל של זוולה. ב-27 בפברואר 2016 נכלל לראשונה בסגל הקבוצה הבוגרת למשחק הליגה נגד קמבור, אך לא רשם דקות משחק.

ביוני  בראוונה חתם בחרונינגן והצטרף לקבוצת המילואים של המועדון ששיחקה בליגה השלישית. ב-25 בפברואר 2017 בראוונה נכלל לראשונה בסגל הקבוצה הראשונה לקראת משחק הליגה נגד אוטרכט.

בקיץ  ברוונה חזר לאוקלנד סיטי.

בינואר  חתם בה.י.ק. הלסינקי מליגת העל הפינית.

## קריירה בינלאומית
בראוונה שיחק בצעירותו בכל הנבחרות הנוער של פפואה גינאה החדשה, אך לא שיחק עבור הנבחרת האולימפית. ב-23 במרץ 2017 בראוונה ערך את הופעת הבכורה שלו בנבחרת הבוגרת בהפסד 1–3 ל במסגרת מוקדמות מונדיאל 2018 בו גם הורחק בדקה ה-22 של המשחק לאחר שנתן מרפק לטאומיאהו טיאטיה, שחקנה של טהיטי.

## תארים
; אוקלנד סיטי
*ליגת האלופות האוקיאנית: , , 
*ליגת העל הניו זילנדית: 
*הגביע הניו זילנדי: 

; ה.י.ק. הלסינקי
* אליפות פינלנד: , , 2022
* הגביע הפיני: 

; אישיים
*כדורגלן השנה של סנטרל יונייטד (בחירת השחקנים): 
*הכדורגלן הצעיר של העונה באוקלנד סיטי: 
*מלך השערים של אוקלנד סיטי:  (7 שערים, ביחד עם ז'ואאו מוריירה)

## קישורים חיצוניים

קטגוריה:כדורגלנים פפואה ניו גינאים
קטגוריה:קשרי כדורגל
קטגוריה:חלוצי כדורגל
קטגוריה:כדורגלני זוולה
קטגוריה:כדורגלני חרונינגן
קטגוריה:כדורגלני ה.י.ק. הלסינקי
קטגוריה:ספורטאים זרים בהולנד
קטגוריה:ספורטאים זרים בפינלנד
קטגוריה:ילידי 1995
דן וגנר

**דן וגנר** הוא ספורטאי פאראלימפי ישראלי לשעבר.

במהלך שירותו בצה"ל, בסמיכות למלחמת סיני, נפצע מהתהפכות רכבו הצבאי והפך למשותק בגפיו התחתונות.

ב-1964 השתתף ב וזכה במדליית ארד עם נבחרת הכדורסל.

ב-1975 השתתף בנבחרת ישראל לטורניר הספורט האירופי למשותקים.

ב-1982 חזר משליחות בת ארבע שנים בארצות הברית. עם שובו החל במאבק מול רשות התעופה במטרה לאפשר לבעלי מוגבלויות להשתתף בקורס טיס אזרחי, כמקובל בארצות הברית. מאבקו הוביל להסכמה במתן היתר בכפוף לאיתור מדריך טיסה אישי שילווה את הכשרתו. וגנר סיים את לימודי הטיסה והוכשר לרישיון טיס.

בנו הוא יובל וגנר, שנפצע אף הוא בעת שירותו הצבאי, והקים את עמותת נגישות ישראל.

## הערות שוליים

קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ישראלים שנולדו במאה ה-20
מפסלת

ממוזער|סוגי מפסלות
**מפסלת** היא סוג של אזמל המשמש לחריטה, גילוף ופיסול, בעיקר בעץ, אך גם בחומר, , וחומרים נוספים. המפסלת היא כלי עבודה ידני שהיה בשימוש מזה מאות בשנים על ידי אמנים, נגרים, בוני כינורות ובעלי מלאכה. בדרך כלל ידית המפסלת עשויה עץ או פלסטיק, ואילו המפסלת עצמה עשויה מתכת.

עבודות גילוף משמשות ליצירת שלל פריטים, בהם  סירות עץ ופסלים, אשר עוברים תהליך יצירתי של גילוף ידני במפסלת.

## סוגי מפסלות

מרבית המפסלות הידניות הן קלות משקל ואינן מסיביות ומיועדות לעבודות גילוף עדינות. עם זאת, ישנן מפסלות ידניות, אשר על מנת להשתמש בהן יש לכוון אותן לאובייקט ועם פטיש להכות בראשה של ידית המפסלת, בדומה לעבודה עם פטיש ואזמל. עוצמת וזווית המכה נקבעת בהתאם לצרכיו של בעל המלאכה.

ממוזער|פיסול עץ בשימוש במפסלת
מפסלת העובדת על בסיס חשמל ומזרזת את העבודה באופן משמעותי. ישנן חברות שונות המייצרות את המפסלת החשמלית. המפסלות האיכותיות ביותר נחשבות אלה המסוגלות לעבוד בעצמה רבה גם במהירויות נמוכות, תוך עבודה שקטה וללא רעידות.

ישנן מפסלות עץ חצי עגולות, מפסלות שפועיות, מפסלות קעוריות, מפסלות גילוף כף, מפסלות ישרות, מפסלות מיקרו ועוד.

## קישורים חיצוניים
* ביל אנדרסון מסביר על סוגי מפסלות (אנגלית), YouTube
* יצירת סטנד לסמארטפון באמצעות מפסלת עץ, YouTube
* מפסלת ידנית חשמלית, YouTube

קטגוריה:כלי עבודה
קטגוריה:נגרות: כלי עבודה
אנקרספור

**מועדון הכדורגל אנקרספור** (בטורקית: **Ankaraspor Futbol Kulübü**; בשנים 2014–2020, "**אוסמנליספור**") הוא מועדון כדורגל טורקי המבוסס בעיר הבירה אנקרה ומשחק בליגה הטורקית השלישית. צבעי המועדון הם סגול וצהוב וכינויו הוא "העות'מאנים".

## היסטוריה
המועדון נוסד תחת השם "אנקרספור", עד שבשנת  אימץ אם השם הנוכחי "אוסמנליספור" על שם עות'מאן הראשון, אך בשנת 2020 חזר לשמו הקודם.

ב-15 בספטמבר 2009, אנקראספור הורדה מהליגה הטורקית על ידי ועדת המשמעת המקצועית של הכדורגל (PFDK) בגלל מערכת היחסים הבלתי ספורטיבית שלה עם אנקרגוג'ו, שנחשבה כמנוגדת לתחרותיות ספורטיבית. כל משחקי אנקרספור בעונת 2009/2010 בוטלו וליריבה הוענק ניצחון 3–0. אנקרספור גורשה מהליגות הטורקיות על ידי TFF ב-4 באוגוסט 2010 עקב תביעה על ידי TFF על התנגדות להדחה כפויה ב-2009/2010.

בעונת 2013/2014, הם התקבלו מחדש לליגה הראשונה של TFF, ליגת המשנה הטורקית. בעונת 2014/2015 הם היו אלופי הליגה, מה שהביא לעלייתם לליגת העל הטורקית.

לאחר שסיימה את עונת 2015/2016 במקום ה-5, המועדון התחרה בליגה האירופית לראשונה בהיסטוריה. הקבוצה העפילה לשלב הבתים יחד עם סטיאווה בוקרשט, פ.צ. ציריך וויאריאל. הקבוצה העפילה שלב נוסף תוך שהיא מקדימה את ויאריאל מהליגה הספרדית, ושם הודחה על ידי אולימפיאקוס בהפסד 3–0 בסיכום שני המשחקים.

בעונת 2017/2018, תוך שהמועדון מתמודד עם בעיות כלכליות ואדמיניסטרטיביות, ירדה הקבוצה ליגה.

לאחר שהמשיכה לסבול מבעיות אדמיניסטרטיביות ואי יכולתם לחזק את הסגל שלהם עקב איסור ההעברות, נענשה הקבוצה בהורדה של 3 נקודות בעונת 2019/2020 כיוון שלא יכלה לעמוד בתנאי הרישיון הלאומי. בסיום עונת 2020/2021 נשרה הקבוצה לליגה השלישית.

המועדון עורך את משחקיו הביתיים באצטדיון אוסמאנלי שבאנקרה.

## קישורים חיצוניים

*

קטגוריה:אנקרה: מועדוני כדורגל
קטגוריה:קבוצות כדורגל שהוקמו ב-1978
קטגוריה:קבוצות כדורגל טורקיות
קטגוריה:אנקרה: ספורט
קטגוריה:אנקרה: מועדוני ספורט
מוחמד דרוויש

**מוחמד דרוויש** (בערבית: **محمد درويش**; נולד ב-2 ביוני 1991) הוא כדורגלן ישראלי-פלסטיני המשחק באולימפיק זאווייה בעמדת הקשר האחורי.

## קריירת מועדונים
דרוויש התחיל את הקריירה שלו במחלקת הנוער של מכבי חיפה. בקיץ  הושאל לסקציה נס ציונה מהליגה הלאומית. ב-14 באוגוסט 2010 ערך את הופעת הבכורה שלו בקבוצה בניצחון 0-1 נגד מכבי באר שבע. ב-9 בנובמבר 2010 הבקיע את שער הבכורה שלו בקבוצה בניצחון 1-5 נגד מכבי אחי נצרת במסגרת גביע הטוטו. בינואר  חתם במ.ס. אשדוד מליגת העל עד לסיום העונה. ב-12 במרץ 2011 ערך את הופעת הבכורה שלו בליגת העל בהפסד 3-1 להפועל פתח תקווה. בקיץ  הושאל להכח עמידר רמת גן עד לסיום העונה.

בקיץ  קיבל את כרטיס השחקן שלו ממכבי חיפה וחתם בהפועל אשקלון. ב-1 בפברואר 2013 קיבל כרטיס אדום ראשון בקריירה בתיקו 4-4 נגד הפועל פתח תקווה. בקיץ  חזר לקדנציה שנייה בהכח עמידר רמת גן.

בקיץ  חתם בשבאב א-דאהרייה מליגת העל הפלסטינית עמה זכה באליפות כבר בעונתו הראשונה בקבוצה.

בקיץ  חתם בהילאל אל-קודס.

## קריירה בינלאומית
ב-11 ביוני 2015 דרוויש ערך את הופעת הבכורה שלו בנבחרת פלסטין בהפסד 3-2 ל במסגרת מוקדמות מונדיאל 2018. ב-24 במרץ 2016 הורחק בהפסד 2-0 ל.

## תארים
; שבאב אל-דהרייה
*ליגת העל הפלסטינית: 

## קישורים חיצוניים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:קשרי כדורגל ישראלים
קטגוריה:קשרי כדורגל פלסטינים
קטגוריה:כדורגלנים ערבים ישראלים
קטגוריה:פוריידיס: אישים
קטגוריה:כדורגלני סקציה נס ציונה
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני הפועל אשקלון
קטגוריה:כדורגלני שבאב א-דאהרייה
קטגוריה:כדורגלני הילאל אל-קודס
קטגוריה:כדורגלני נבחרת פלסטין
קטגוריה:כדורגלני גביע אסיה 2019
קטגוריה:ספורטאים זרים בלוב
קטגוריה:ישראלים שנולדו ב-1991
קטגוריה:כדורגלנים ישראלים בליגת העל הפלסטינית
הגן הבוטני של גאלאץ

**הגן הבוטני של גאלאץ** (ברומנית: **Grădina Botanică din Galați**) הוא גן בוטני המשתרע על יותר מ-14 הקטרים על הגדה השמאלית של הדנובה, בתחומי העיר גאלאץ.
## רקע
ההחלטה על הקמת הגן הבוטני בגאלאץ התקבלה ב-1992 וב-1994 החלה נטיעת הצמחים בו. הגן מורכב משישה מתחמים נפרדים:
* צמחים קישוטיים
* חממות
* צמחים שימושיים
* רוסריום (גן ורדים)
* צמחיית רומניה
* צמחיית כדור הארץ

בגן הבוטני מארגנים תערוכות פרחים לפי העונות, כך למשל תערוכה בשם "מלכת הסתיו - קריזנטמה", מציגה בסוף חודש אוקטובר מבחר פרחי קריזנטמות הפורחות מאוחר ומחזיקות מעמד במזג אוויר קר.

חלק משטח הגן הוכשר להוות "גן תחושתי" - על שטח של 750 מטרים רבועים נבנו 5 גנים אנכיים, חמש גומחות עם צמחים ארומטיים וצמחים שימושיים ושביל תרפאוטי, עליו אמורים להתהלך יחפים. השביל כולל משטחים של אבנים, חצץ, חלוקי נחל, קש, חרוטים, לבנים, חול, קליפות וגזעי עצים.

בגן יש מעל 2,500 טקסונים שונים ושתי חממות - בחממה החדשה יותר יש 25,000 מטרים רבועים של דקליים.

## קישורים חיצוניים
*  הכולל את הגן הבוטני של גאלאץ
* gradina botanica-galati  עם שפע תמונות

## הערות שוליים

גאלאץ
קטגוריה:גאלאץ
קטגוריה:אירופה: גנים ופארקים עירוניים
אליפות איטליה בכדורגל 1898

**אליפות איטליה בכדורגל 1898** הייתה העונה הראשונה של התחרות שאורגנה על ידי התאחדות הכדורגל האיטלקית. כל המשחקים נערכו ב-8 במאי 1898 בטורינו. 

בתחרות השתתפו 4 קבוצות והיא נערכה בשיטת הנוקאאוט.

גנואה זכתה באליפות.

## מהלך התחרות

## קישורים חיצוניים

* נתונים מאתר rsssf

איטליה
קטגוריה:עונות באליפות איטליה בכדורגל
אצטדיון אטנאסיו חירארדוט

**אצטדיון [[אטנאסיו חירארדוט]]** (בספרדית: **Estadio Atanasio Girardot**) הוא אצטדיון כדורגל הממוקם בעיר מדיין שבקולומביה, אשר מונה 45,943 מקומות ישיבה, דבר ההופך אותו לאצטדיון השלישי בגודלו במדינה אחרי אצטדיון מטרופוליטאנו רוברטו מלנדס שבברנקייה ופלמסקה שבקאלי. האצטדיון משמש בתור מגרשן הביתי של קבוצות אתלטיקו נסיונל ואינדפנדיינטה מדיין ולעיתים רחוקות גם של אנביגאדו פוטבול קלוב.

האצטדיון הוא חלק ממתחם ספורט הקרוי על שמו של אטנאסיו חירארדוט, המכיל בין היתר מתקנים עבור גם ענפי ספורט נוספים דוגמת אתלטיקה, כדורסל, כדוריד, בייסבול, סופטבול, אופניים, סיף, ג'ודו, קראטה, קטרגל, אופנוע, שחיה, הרמת משקולות, טקוונדו, טניס, כדורעף, שחמט, כדורעף חופים, היאבקות, קליעה, רגבי ופוטבול.

האצטדיון אירח חלק ממשחקי הקופה אמריקה 2001 וכן חלק ממשחקי המונדיאליטו ב-2011. כמו כן, אירח גם את טקס הפתיחה של המשחקים הדרום אמריקאים ב-2010.

## אירועים מרכזיים
### ספורט
* משחקי בית C בטורניר קופה אמריקה 2001
* שלושה משחקים במוקדמות מונדיאל 2010 בין נבחרת קולומביה לנבחרות פרו, אקוודור וצ'ילה
* משחקי גביע העולם בכדורגל עד גיל 20 ב-2011
* גמר גביע ליברטדורס ב-1995 ו-2016
* גמר הקופה סודאמריקנה ב-2002 ו-2014
* גמר הקופה מרקונורטה ב-1998 ו-2000
* גמר הקופה אינטראמריקנה ב-1990

### אירועים נוספים
בגלל גודלו וצורתו של האצטדיון, הוא גם אירח עד היום לא מעט אירועים חשובים כמו בואו של האפיפיור יוחנן פאולוס השני ב-1986 וקונצרטים גדולים של אמנים בעיקר מתחום המוזיקה כמו מנה ב-2012, 2003, 1998 RBD ב-2005, מדונה ב-2012, ביונסה ב-2013 וGuns N' Roses ב-2016.

## גלריה

קובץ:Estadio Atanasio Girardot - Inauguración.jpg|חניכת האצטדיון
קובץ:Atanacio girardot antes de la apertura de los juegos flopped.jpg|קומפלקס אטנאסיו חירארדוט


## קישורים חיצוניים

## הערות שוליים

אטנאסיו חירארדוט
קטגוריה:מדיין: ספורט
קטגוריה:דפורטיבו אינדפנדיינטה מדיין
קטגוריה:אתלטיקו נסיונל
עונת 1889/1890 בפוטבול ליג

**עונת 1889/1890** הייתה העונה השנייה של הפוטבול ליג שהיא הייתה הליגה האנגלית הבכירה בכדורגל. העונה החלה ב-7 בספטמבר 1889 והסתיימה ב-31 במרץ 1890.

הליגה כללה 12 קבוצות. עבור הניצחון הוענקו שתי נקודות ונקודה עבור תוצאת תיקו. ארבע קבוצות אחרונות בסוף העונה היו צריכות לעבור תהליך של בחירה מחדש לליגה.

פרסטון נורת' אנד זכתה באליפות בפעם השנייה ברציפות.

בסיום עונה זו, כל הקבוצות למעט סטוק סיטי המשכו לעונה הבא. סטוק סיטי שהייתה במקום האחרון עונה שנייה ברציפות לא נבחרה לליגה ועברה לשחק במסגרת אחרת. במקומה נכנסה קבוצה סנדרלנד.

## כדורגלנים מצטיינים
ג'ימי רוס מפרסטון נורת' אנד כבש 24 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1889
קטגוריה:תחרויות כדורגל ב-1890
קטגוריה:עונות בפוטבול ליג
מרטין קומפסטון

**מרטין קומפסטון** (באנגלית: **Martin Compston**; נולד ב-8 במאי 1984) הוא שחקן סקוטי והיה בעברו כדורגלן מקצועני. תפקידו הידוע ביותר הוא בדמות סמל בילוש סטיב ארנוט הנמצא ביחידה לחקירת שוטרים בסדרת הדרמה "שחיתות" של ערוץ BBC Two. תפקידים ידועים נוספים שלו הם בדמות ליאם בסרטו של קן לואץ' "16 מתוק", ובדמות יואן ברודי בסדרה "בחזרה לאחוזת העמק".

## ביוגרפיה
קומפסטון נולד בגרינוק שבאינוורקלייד. הוא למד בבית הספר התיכון קולומבה בשכונת גורוק. ככדורגלן נוער, הצטרף אחרי שסיים את לימודיו למועדון הכדורגל גרינוק מורטון. לקומפסטון אח מבוגר ממנו בשם בארי.

## קריירה
בסוף עונת 2001–2002 השתתף קומפסטון בשני משחקים של קבוצת מורטון. בשתי הפעמים הופיע כשחקן מחליף.

על אף שלא שיחק בסרטים לפני כן נבחן קומפסטון לתפקיד הראשי בסרט "16 מתוק" של קן לואץ' שצולם בקרבת מקום. הסרט זכה להצלחה בפסטיבל הקולנוע בקאן והוא קיבל מיד מעמד של סלבריטי בסקוטלנד. קריירת המשחק שלו בקולנוע בהמשך דרכו הייתה מינורית, והוא התחיל להופיע בתפקיד קבוע בסדרת הדרמה של ה-BBC "בחזרה לאחוזת העמק". אחר כך הופיע קומפסטון בשלושה סרטים "מדריך להכרת קדושיך" (שזכה בפרס השופטים לאנסבל הטוב ביותר בפסטיבל סאנדס) לצדו של רוברט דאוני ג'וניור; "דרך אדומה" (פרס השופטים בקאן), שצולם בסקוטלנד לצדם של קייט דיקי וטוני קוראן, עליו היה מועמד לפרס באפט"א הסקוטי לשחקן המשנה הטוב ביותר; ובסרט "הצפון האמיתי" יחד עם פיטר מולאן וגארי לואיס, עליו היה מועמד לפרס הקולנוע הבריטי העצמאי לשחקן הטוב ביותר.

ב-2010 כיכב קומפסטון בסרט "Soulboy" לצדו של קרייג פרקינסון וגילם את ג'ו מק'קיין. עוד הופיע בסרט האימה "The 4th Reich", בתפקיד ניומן, ושיחק בתפקיד קמע בסדרת אינטרנט דלת תקציב בשם "Night Is Day".

קומפסטון הופיע בווידאו קליפים של הלהקה הסקוטית "The View" בשירים "Grace", וב-"How Long", בהיותו ידיד של חברי הלהקה.

ב-2012 החל קומפסטון להופיע בתפקיד הראשי בדמות סמל בילוש סטיב ארנוט המשרת ביחידה משטרתית לחקירת שוטרים, בסדרה זוכת הפרסים של ה-BBC בשם "שחיתות" (Line of Duty), שוב לצדו של קרייג פרקינסון.

עוד ב-2012 כיכב קומפסטון במותחן האלים "Piggy". אחר כך שיחק בתפקיד ראשי בסרט "The Wee Man" בבימויו של ריי בורדיס, המתאר את חייו של הגנגסטר הידוע מגלאזגו, פול פריס. הסרט יצא לאקרנים בבריטניה בינואר 2013.
באפריל 2013 כיכב קומפסטון במיני-סדרה "The Ice Cream Girls" של רשת ITV.
בסרט "שוד הרכבת הגדול" הופיע קומפסטון בתפקיד רוי ג'יימס.

ב-2014 חזר קומפסטון לגלם את דמותו של סמל בילוש סטיב ארנוט בעונה השנייה של הסדרה המשטרתית "שחיתות" של ערוץ BBC Two.
במרץ 2016 שב ושיחק בתפקיד סטיב ארנוט בעונה השלישית של הסדרה "שחיתות" על היחידה לחקירת שוטרים.
עונה רביעית של הסדרה בכיכובו של קומפסטון עלתה לשידור במרץ 2017.

ב-2016 כיכב קומפסטון בדרמה טלוויזיונית בת שלושה חלקים בשם "In Plain Sight" בדמות רוצח סדרתי בשם פיטר מנואל, שהורשע על ידי בלש בשם ויליאם מוניס ולבסוף הוצא להורג.

## חיים אישיים
ב-19 ביוני 2016 התחתן קומפסטון עם טיאנה שאנל פלין.

## פילמוגרפיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה סקוטים
קטגוריה:כדורגלנים סקוטים
קטגוריה:בריטים שנולדו ב-1984
המוזיאון לאמנות מודרנית בבזל

**המוזיאון לאמנות מודרנית** (בגרמנית: **Museum für Gegenwartskunst**) בבזל נפתח ב-1980 כמוזיאון הציבורי הראשון באירופה המוקדש באופן בלעדי ליצירות אמנות עכשווית משנות השישים ועד להווה. הוא נכלל ברשימת נכסי התרבות של שווייץ .

בנוסף לאמנויות קלאסיות כמו ציור ופיסול, האוסף כולל גם וידאו ארט. בין האמנים המוצגים במוזיאון ניתן למנות את ג'וזף בויס, ברוס נאומן, רוזמרין טרוקל, ג'ף וול ואמנים אמריקאיים עכשוויים (רוברט גובר, אליזבט פייטון ומתיו ברני).
אוסף האמנות העכשווית של המוזיאון מציג עבודות של קרן עמנואל הופמן ושל מוזיאון האמנות של בזל .
החל משנת 2003, כל המוצגים של קרן עמנואל הופמן שאינם מוצגים במוזיאון מאוחסנים במוזיאון שאולאגר (Schaulager) במוטנז.

## קישורים חיצוניים

* 

* המוזיאונים לאמנות בבזל

קטגוריה:בזל: מבנים
קטגוריה:מוזיאונים לאמנות מודרנית
קטגוריה:שווייץ: מוזיאונים לאמנות